[{"text_idx": "#000001", "text": "Cafodd cyfarfod cyhoeddus ei gynnal yn Llanfrothen yng Ngwynedd nos Wener i drafod diffyg bysus cyhoeddus yn y pentref ers dechrau mis Medi."}, {"text_idx": "#000002", "text": "Cwmni masnachol Express Motors oedd yn gyfrifol am ddarparu bws bob dwy awr o Lanfrothen i Borthmadog ac yn o\u0302l. Ond dim ond un gwasanaeth sydd yn weddill erbyn hyn."}, {"text_idx": "#000004", "text": "Cafodd defnyddwyr rheolaidd y gwasanaeth wybod am y toriadau bum niwrnod ymlaen llaw yn unig meddai ymgyrchwyr lleol, ac mae nifer yn y pentref yn pryderu na fydd modd cadw at apwyntiadau i'r feddygfa ym Mhenrhyndeudraeth yn gynnar yn y bore ac yn hwyr yn y prynhawn heb wasanaeth bws cynhwysfawr."}, {"text_idx": "#000008", "text": "Cyn y cyfarfod, dywedodd llefarydd ar ran Cyngor Gwynedd: \"Tan yn ddiweddar, roedd cwmni Express Motors yn rhedeg gwasanaeth masnachol rhwng Llanfrothen a Phorthmadog. Gan fod y gwasanaeth yma yn fasnachol llwyr, nid oedd gan y Cyngor unrhyw awdurdod i ymyrryd pan benderfynodd y cwmni i newid y gwasanaethau masnachol."}, {"text_idx": "#000009", "text": "\"Mae Cyngor Gwynedd yn parhau i ddarparu un siwrne cyhoeddus o Lanfrothen i Benrhyndeudraeth dydd Llun i Sadwrn, ac rydym hefyd yn darparu gwasanaeth tacsi ar-alw rhwng Llanfrothen a Phorthmadog bedwar diwrnod yr wythnos, sy'n rhoi cyfle i drigolion lleol drefnu o flaen llaw pan maent yn awyddus i deithio.\""}]